ตอนนี้อายุ 22 ค่ะ ไม่เคยมีแฟน ไม่ได้อยากมี ทำงานแล้ว มีหนี้สิน มีปัญหาบ้างจากที่บ้าน แต่ไม่ใช่ปัญหาหลักของหัวข้อที่ถามหรอกค่ะ เรื่องเงินเรามั่นใจว่าหาได้อยู่แล้ว หาได้มากที่ต้องการ มั่นใจว่าไม่ได้เครียดหรือซึมเศร้าอะไร แค่ชีวิตมันขาดเป้าหมาย อยู่ไปวันๆ จนรู้สึกว่ามีความสุขพอแล้ว กินเที่ยวพอแล้ว มันมีแค่นี้ อยู่ต่อไปก็ไม่มีอะไรต่างไปจากเดิม ตอนนี้มันน่าเบื่อ วุ่นวาย อยากไปในโลกที่เงียบสงบ อยากรู้ว่าถ้าตายไปจะเป็นยังไง จะสูญหายไปเลยไหม เคยคิดวางแผนเอาไว้ว่าอยากตาย หลังจากใช้หนี้ให้พ่อแม่หมด ลงทุนอะไรสักอย่างไว้ให่พ่อแม่ไม่ลำบาก ส่วนตัวเราเองบริจาคร่างกาย อวัยวะให้โรงบาลไว้แล้ว คิดว่าคงไม่เป็นปัญหา เคยกำหนดระยะเวลา วิธีการไว้หมดแล้ว เหมือนรอแค่เวลา ที่จะจากโลกนี้ไป ทุกวันนี้ลองหาเหตุผลที่จะอยู่ต่อไป แต่ก็ไม่มีค่ะ เที่ยวก็แค่นั้น กินก็แค่นั้น ไม่มีอะไรท้าทายให้อยากอยากอยู่ต่อแล้ว ไม่มีอะไรที่เป็นความสุขให้ได้อีกแล้ว ควรทำอย่างไรต่อไปคะ
สวัสดีค่ะ จากอาการดังกล่าวมานั้น อาจจะรู้สึกเบื่อหน่ายกับชีวิต และยังไม่มีเป้าหมายในชีวิตที่แน่ชัด จึงทำให้รู้สึกคล้ายกับเป็นภาวะซึมเศร้า หรือโรคซึมเศร้าแนะนำการปรับพฤติกรรม และการใช้ชีวิต โดยหาสิ่งที่ชอบทำ อยู่กับคนที่รักให้มากขึ้น และหาให้เจอว่าเราชอบทำอะไร มีจุดมุ่งหมายอะไร และลงมือและทุ่มเทไปด้านนั้นๆ และร่วมแก้ปัญหากับทางครอบครัวเรื่องหนี้สินหากมีอาการเช่นมีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม ทำอะไรที่เคยชอบทำก็ไม่สนุก อันนี้อาจเข้าข่ายโรคซึมเศร้าได้ ให้รีบไปพบแพทย์เพื่อตรวจเพิ่มเติมต่อไป